b"\n_START_ARTICLE_\nJuodi plaukai\n_START_PARAGRAPH_\nJuodi plaukai\xc2\xa0\xe2\x80\x93 tamsiausi ir da\xc5\xbeniausi \xc5\xbemoni\xc5\xb3 (Homo sapiens) plaukai. Juoda plauk\xc5\xb3 spalva yra dominantinis genetinis po\xc5\xbeymis, jis aptinkamas vis\xc5\xb3 tautybi\xc5\xb3 \xc5\xbemon\xc4\x97se. Juodi plaukai turi daug eumelanino._NEWLINE_Labiausiai \xc5\xbevilgantys plaukai b\xc5\xabna juodi plaukai. Kartais juodais vadina ir labai tamsiai rudus (juodai rudus) plaukus._NEWLINE__NEWLINE_Juodi plaukai gali b\xc5\xabti rudoki, mink\xc5\xa1tai juodi ar m\xc4\x97lynai juodi. Kartais juodi plaukai saul\xc4\x97s \xc5\xa1viesoje gali tur\xc4\x97ti sidabri\xc5\xa1kai m\xc4\x97lyn\xc4\x85 \xc5\xbevilges\xc4\xaf. Angl\xc5\xb3 kalboje juodus plaukus paprastai vadina angl. jet-black 'gagato juodumo' arba angl. raven black 'varno (kranklio) juodumo'._NEWLINE_Dauguma \xc5\xbemoni\xc5\xb3 u\xc5\xbe Europos rib\xc5\xb3 yra juodaplaukiai ar turi tamsiai rudus plaukus. Manoma, kad pirm\xc5\xb3j\xc5\xb3 \xc5\xbemoni\xc5\xb3 H.sapiens plaukai buvo juodi. Juodaplaukiai \xc5\xbemon\xc4\x97s sudar\xc4\x97 prakti\xc5\xa1kai absoliu\xc4\x8di\xc4\x85 daugum\xc4\x85 Afrikoje pie\xc4\x8diau Sacharos, Azijoje, ikikolumbin\xc4\x97je Amerikoje._NEWLINE_Juodi plaukai b\xc5\xabdingi Piet\xc5\xb3 Europos, \xc5\xa0iaur\xc4\x97s Afrikos europidams, taip pat vakariniams airiams (jiems b\xc5\xabdingi juodi banguoti plaukai ir m\xc4\x97lynos akys). Jie paplit\xc4\x99 ir centrin\xc4\x97je Europoje. Juodaplauki\xc5\xb3 ma\xc5\xbeiausia apie Baltijos j\xc5\xabr\xc4\x85, kur, sp\xc4\x97jama, atsirado \xc5\xa1vies\xc5\xabs plaukai kaip \xc5\xbemoni\xc5\xb3 po\xc5\xbeymis._NEWLINE_Juodi \xc5\xbemoni\xc5\xb3 plaukai skiriasi tekst\xc5\xabra. Ties\xc5\xabs juodi plaukai b\xc5\xabdingi azijie\xc4\x8diams ir ind\xc4\x97nams. Mi\xc5\xa1rios kilm\xc4\x97s grup\xc4\x97se galima aptikti tiek garbanot\xc5\xb3, tiek banguot\xc5\xb3 ar lygi\xc5\xb3 juod\xc5\xb3 plauk\xc5\xb3."